નવી દિલ્હી, તા. 22 : હરિયાણાના કૃષિ મંત્રી ઓમ પ્રકાશ ધનખડે કૃષિ ઈનોવેશન સમિટમાં પોતાના સંબોધન દરમિયાન લોકોને પાતળી અને નાજુક પત્નીનો નુસ્ખો આપ્યો હતો. ધનખડે દાવો કર્યો હતો કે, જેવી રીતે સફોલા તેલના પ્રચારમાં દાવો કરવામાં આવે છે કે તેનાથી હૃદય સંબંધિત બિમારી નથી થતી. તેવી જ રીતે હરિયાણામાં દેશી ગાયના ઘીના સેવનથી હૃદયની સમસ્યા દુર રહે છે. આ સાથે એવો દાવો પણ કર્યો હતો કે, જો કોઈ વ્યક્તિ પોતાની પત્નીને પાતળી અને નાજુક રાખવા માગતા હોય તો તેઓને પોતાની પત્નીને દેશી ગાયનું ઘી ખવડાવવું જોઈએ.